PWM DC-motorgouverneur 5v-35v snelheidsmodule
Motoraandrijvingsmodule WeMos D1 Mini I2C tweevoudige motoraandrijving TB6612FNG V1.0.0 Dis tyd vir ’n Sampioen- ‘Bunny Chow’ … en ’n effe droë riesling! - Planet Wine
Skroefdop on May 20, 2020 under Food&Wine/Kos&Wyn
Sampioene word baie in kos gebruik, veral in lande soos China, Korea, Japan en in Europa. Die meeste sampioene wat mens vandag in winkels koop, is kommersieel verbou op sampioenplase. Die gewildste hiervan, Agaricus bisporus, word veilig vir die meeste mense beskou om te eet aangesien dit onder beheerde, gesteriliseerde omgewings verbou word. Verskeie variëteite van Agaricus bisporus word kommersieel verbou, insluitende wit knopiesampioene, crimini en portobello. Ander variëteite beskikbaar by kruidenierswinkels sluit in shiitaki, maikate, pleurotus en enoki. Hierdie is die tweede in ’n reeks resepte (met wyn-aanbevelings) van The South African Mushroom Farmers’ Association (www.mushroominfo.co.za).
Sampioen- ‘Bunny Chow’
4 knoffelhuisies, fyn gerasper
1 duimgrootte stuk gemmer, gerasper
500g knopiesampioene, in kwarte gesny
1 teelepel chilli-poeier
½ teelepel gemaalde komyn
4 groen kardemomsade
1 x 400g blikkie tamatiestukke
1 koppie groente-aftreksel
1 x 400g blikkie klapperroom
1 x 400g blikkie botterbone, gedreineer
200g groenboontjies, gesny in 2cm-stukkies
Vars koljander vir bediening
6 mini-suurdeeg- of ander mini-broodjies
Verhit ’n bietjie olie in ’n groot pot. Voeg die uie by en kook teen matige hitte tot sag.
Voeg die knoffel en gemmer by en roerbraai tot geurig.
Voeg sampioene by en kook tot goudkleurig.
Voeg die speserye, sout en peper by en braai vir sowat ’n minuut.
Verwyder die sampioene en plaas eenkant.
Voeg nou die aartappels en gekapte tamaties by die pot, asook die aftreksel, en laat prut totdat die aartappels sag is en die sous verminder en verdik het.
Voeg klapperroom, botterbone en groenboontjies by en laat prut totdat die boontjies sag is.
Plaas sampioene terug in die pot en roer om te verhit.
Pas sout en peper aan indien nodig.
Rond die kerrie af met vars suurlemoensap en koljander.
Sny die bokante van die mini-broodjies af en hol hulle uit. Vul die broodjies nou met die vulsel uit die pot en garneer met vars koljander.
Riesling het ’n indrukwekkende vermoë om ’n verskeidenheid geure in kos te akkommodeer. In hierdie speseryagtige, romerige kerrie sal ’n riesling soos die Paul Cluver Dry Encounter Riesling se suur deur die ryk sous sny en die dis uitstekend komplementeer. Die wyn se “neus” toon aromas van ryp groenappel, appelbloeisels en fynbosheuning. Dit bied ’n puik balans tussen sy natuurlike ressuiker van 8,7 g/ℓ en suur wat lei tot ’n verfrissende wyn wat ideaal is om saam met ’n speseryagtige kerrie soos hierdie geniet te word.
One thought on Dis tyd vir ’n Sampioen- ‘Bunny Chow’ … en ’n effe droë riesling!
Thank you very much for the awesome coverage. We are the South African Mushroom Farmers’ Association (SAMFA) and would be incredibly happy to supply you with lots of awesome images and great immune boosting mushroom info
Please let us know and thank you once again for a great feature
On behalf of SAMFA